**INDOKOLÁS**

**a Szombathely Megyei Jogú Város Önkormányzatának Szervezeti és Működési Szabályzatáról szóló 18/2019. (X.31.) önkormányzati rendelet módosításához**

A Szombathely Megyei Jogú Város Önkormányzatának Szervezeti és Működési Szabályzatáról szóló 18/2019. (X.31.) önkormányzati rendelet (SZMSZ) 1. mellékletét képezi a Polgármesteri Hivatal szervezeti felépítése. A Hivatal hatékonyabb működésének előmozdítása érdekében 2022. január 1. napjával módosul a szervezeti ábra, a Városfejlesztési Iroda megszűnik a Városüzemeltetési és Városfejlesztési Osztály keretében, ennek következtében az osztály elnevezése Városüzemeltetési Osztályra változik. Az iroda feladatai a Jogi és Képviselői Osztály Vagyongazdálkodási Irodához kerülnek, melynek elnevezése Vagyongazdálkodási és Városfejlesztési Irodára változik.

**1. §**

A mellékletben szereplő szervezeti ábra módosítását tartalmazza a Városfejlesztési Irodának a Jogi és Képviselői Osztály Vagyongazdálkodási Irodába olvadásával.

**2. §**

A rendelet hatályba lépéséről rendelkezik.